Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5129

(2) A 3033/80/EGK rendelet hatálya alá tartozó áruk Spanyolországba történő behozatalára a csatlakozás időpontjától kezdve alkalmazandó díj fix elemét képező vámot úgy kell meghatározni, hogy a Spanyol Királyság által a jelenlegi Közösségből származó termékekre alkalmazott alapvámból le kell vonni egy, a 3033/80/EGK rendelet alkalmazásában megállapított változó elemmel egyenlő változó elemet, amelyet az (1) bekezdés első és harmadik francia bekezdésében említett kompenzációs összeggel – az adott esettől függően – növelni vagy csökkenteni kell. A közös vámtarifa VII. mellékletben említett vámtarifaszámai alá tartozó termékek esetében a fix elem egyenlő az említett mellékletben szereplő vámokkal. A VII. mellékletben felsorolt termékeket és a közös vámtarifa 22.09 C alszáma alá tartozó szeszes italokat Spanyolország egy hétéves átmeneti időszakra, kizárólag statisztikai célból közösségi felügyelet alá helyezheti. Mindazonáltal az ilyen statisztikai felügyelet alkalmazása semmilyen módon nem eredményezhet késedelmet az ilyen termékek behozatalában.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes